FOR ABONNENTER

Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

En frifindelse af tre unge mænd i en sag om voldtægt rejser nu spørgsmålet om, hvorvidt poltikere skal holde deres mund om en retssag, indtil den er endeligt afgjort, eller om det er i orden, at de udtaler sig, når der er faldet dom i byretten.

Forsvareren for en af frikendte unge mænd i den meget omtalte og diskuterede sag fra Herfølge overvejer nemlig nu at melde en eller flere politikere til politiet, fordi de i offentligheden har givet deres besyv om frifindelsen af de tre mænd.

Advokat Simon Hauch siger til Dagbladet Køge, at han mener, at politikerne har overtrådt en paragraf i retsplejeloven, der sætter rammerne for, hvad man må udtale sig om vedrørende straffesager, der ikke er endelig afgjort.